Alexander með landsliðinu á ný - Jón Þorbjörn nýliði
Alexander Petersson er í íslenska landsliðshópnum sem Aron Kristjánsson valdi í dag fyrir leikina gegn Slóvenum í undankeppni EM sem fram fara 4. og 7. apríl.
Alexander gaf ekki kost á sér í landsliðið sem lék á HM á Spáni í janúar vegna meiðsla en hann er nú klár í slaginn enda búinn að spila mikið með liði Rhein-Neckar Löwen. Sömu sögu er að segja um Rúnar Kárason en hann sneri aftur inn á völlinn eftir HM á Spáni í janúar eftir að hafa verið frá keppni í sjö mánuði eftir að hafa slitið krossband í hné.
Jón Þorbjörn Jóhannsson línumaður úr Haukum er eini nýliðinn en vegna sprautumeðferðar verður Róbert Gunnarsson ekki með í fyrri leiknum en vonir standa til að hann geti verið með í seinni leiknum.
Þá gefur Kári Kristján Kristjánsson kost á sér í liðið en eins og fram kom í Morgunblaðinu fyrr í þessum mánuði þurfti hann að gangast undir aðgerð þar sem fjarlægt var æxli úr baki hans. Hann hefur verið frá keppni síðustu vikurnar vegna þessa.
Frá hópnum sem lék á HM á Spáni vantar Vigni Svavarsson, sem sleit krossband í hné í síðasta mánuði. Arnór Þór Gunnarsson var ekki valinn í hópinn að þessu sinni né þeir Fannar Friðgeirsson, Ólafur Guðmundsson og Ernir Hrafn Arnarson. Þeir voru allir í HM hópnum en Ernir tók sæti Ólafs eftir tvo fyrstu leikina.
Í þeirra stað eru komnir Alexander Petersson, Rúnar Kárason, Atli Ævar Ingólfsson, Jón Þorbjörn Jóhannsson og Ólafur Bjarki Ragnarsson.
Hópurinn er eftirfarandi:
Markmenn:
Aron Rafn Eðvarðsson, Haukum
Björgvin Páll Gústavsson, Magdeburg
Aðrir leikmenn:
Alexander Petersson, Rhein-Necker Löwen
Aron Pálmarsson, Kiel
Atli Ævar Ingólfsson, SönderjyskE
Ásgeir Örn Hallgrímsson, Paris Handball
Guðjón Valur Sigurðsson, Kiel
Ingimundur Ingimundarson, ÍR
Jón Þorbjörn Jóhannsson, Haukum
Kári Kristján Kristjánsson, Wetzlar
Ólafur Gústafsson, Flensburg
Ólafur Bjarki Ragnarsson, Emsdetten
Róbert Gunnarsson, Paris Handball
Rúnar Kárason, Grosswallstadt
Snorri Steinn Guðjónsson, GOG
Stefán Rafn Sigurmannsson, Rhein-Neckar Löwen
Sverre Andreas Jakobsson,  Grosswallstadt
Þórir Ólafsson, Kielce
Jafnframt hefur Aron valið fjóra leikmenn sem munu vera til taks og æfa með liðinu þegar það kemur saman á Íslandi á fimmtudeginum 4.apríl. Þetta eru þeir Daníel Freyr Andrésson (FH), Bjarki Már Elísson (HK), Róbert Aron Hostert (Fram) og Ragnar Jóhannsson (FH).
Alexander Petersson er í íslenska landsliðshópnum sem Aron Kristjánsson valdi í dag fyrir leikina gegn Slóvenum í undankeppni EM.
Alexander gaf ekki kost á sér í landsliðið sem lék á HM á Spáni í janúar vegna meiðsla en hann er nú klár í slaginn.
Sömu sögu er að segja um Rúnar Kárason.
Jón Þorbjörn Jóhannsson línumaður úr Haukum er eini nýliðinn.
Þór Gunnarsson var ekki valinn í hópinn að þessu sinni né þeir Fannar Friðgeirsson, Ólafur Guðmundsson og Ernir Hrafn Arnarson. Þeir voru allir í HM hópnum.